
	Од 46-тата Седница на Советот на Општината Битола одржана на 08.11.2024 година.
	Седницата се одржа во големата сала за седници на Советот на Општина Битола и почна со работа во 10,50 часот.
	На седницата присуствуваа 30 членови на Советот:Габриела Илиевска-Претседател на Советот, Михајло Вангелов, Марица Тодоровска, Лидија Павловска, Марко Јосифовски, Бојан Бојкоски, Марта Ѓоргиевска, Анета Ѓоргиевска, Зоран Петковски, Ленче Илиевска, Златко Лозановски, Сашо Никовски, Јосиф Стевоски, Соња Петреска, Александар Димовски, Методија Илиевски, Петар Николовски, Кети Неделковска, Елизабета Тодоровска, Мирјана Захариевска Ралевска, Кире Климески, Елена Кромидаровска Маховска, Борче Корлевски, Жаклина Наумовска, Јадранка Павловска, Алмир Адемоски, Иван Чулакоски, Гаврил Трајковски, Горан Велевски и Анастасија Трајковска.
На 46-та  Седница отсутна беше советничката : Мерита Исмајловска.
	Конфликт на интереси по точките од дневниот ред немаше ниту еден советник.
На седницата присуствуваа гости од јавните средствата за информирање, претставник од општинската администрација, директори од јавните претпријатија ( КЈП Нискоградба, ЈППЈЛП Паркинзи, ЈКП Водовод)  и претседателот на ОО СДСМ Битола.  
Записниците од 44-та, 45-та и Вонредната Седница од 30.09.2024год., беа ставени на гласање и усвоени едногласно (26  гласови ЗА).
Претседателката Габриела Илиевска го прочита дневниот ред со 32 точки кој беше доставен до советниците и праша дали имаат предлог за измени и дополнување на истиот.
Анастасија Трајковска имаше предлог точка. Прво ги потсети сите, дека на 12.07.2024 година е донесен Заклучок за објавување на Одлука за изготвување на целосно прочистена и ревидирана програма за поставување на урбана опрема на јавни површини. На состанокот на формраното работно тело за оваа проблематика јасно беше кажано дека доколку не се донесе новата Програма за урбана опрема ќе важи старата. Изрази жалење што не се донесе новата програма, а во интерес на сите засегнати правни субјекти го предложи следното : Одлука за продолжување на важноста за поставувањето на урбаната опрема на јавна побршина ана подрачјето на Општина Битола за да знаат како да постапуваат од 15- ти Ноември. Се надевам дека за брзо ќе има нова програма со јасни критериуми, за да не се носат во заблуда засегнатите правни субјекти и нови измени и дополнувања на Програмата за урбана опрема – заврши Трајковска.
Следен, Марко Јосифовски имаше предлог. Финансиски план за работа 2024 година за ЈКП Водовод, со образложение дека не е досега поминат.
Габриела Илевска ги предложи точките кои се доставени од општинската администрација по следниот редослед :
1. Одлука за продолжување на временската важност за поставување на урбана опрема наведена во Осумнаесеттата измена и дополнување на Програмата за поставување на урбана опрема на јавни површини на подрачјето на Општина Битола. ( за која  треба да се  договориме со колешката Анастасија како да оди зошто точките ни се поклопуваат).
2. Одлука за примање на донација - техничко решение за следење на движењето на автобусите на Општинскиот линиски превоз од страна на корисниците од Здружение на граѓани „РОТАРИ КЛУБ БИТОЛА“. 
3. Решение за давање согласност на Одлуката за дополнување на Ценовникот на услуги за подигање и пренесување на непрописно паркирани возила и возила кои го попречуваат безбедното движење во сообраќајот, хаварисани возила и приколки и нивно чување на ЈППЈЛП Битола.
4. Решение за давање согласност на Одлуката за утврдување на цени на услуги и надоместоци на јавните паркиралишта во Општина Битола на ЈППЈЛП Битола.
5. Решение за разрешување на член во Управниот одбор на Културно Информативен Центар – Битола.
6. Решение за разрешување и именување на претставници од Советот на родители во Управниот одбор на ЈОУДГ „Естреја Овадија Мара“ Битола.
7. Барање за оправданост на отсуство од три седница на советот по ред од членот на Советот на Општина Битола – Мерита Исмајловска.
Борче Корлевски следен имаше предлог. Предлогот беше да се повлечат точките 12 и 13 од дневниот ред, односно Развојните Програми. Како образложение за ваквиот предлог се дискусиите кои се водеа на  комисиите и според Корлевски не соодествуваат приходите со расходите и реалната програма на проекти и нивната реализација.   
Бојан Бојкоски процедурално. Сакам само да напоменам дека законската обврска за донесување на Развојната Програма е 15.11.2024 година, затоа ние нема да дадеме поддршка на бришење на точките од дневен ред.
Габриела Илиевска збор. Како Претседател на Совет и како претседател на Комисија за финансии имав барања кои барав писмени одговори од општинската администрација а ништо до овој момент не добив. Исто така Ребалансот кој го доставува Општина Битола е уценувачки и го нема оној кој е предлагач, Градоначалникот, го изнесувам ставот на ПОИНАКУ :- Бараме Градоначалникот да се појави на Седница и да каже зошто дури сега на 8 Ноември бара Ребаланс, во кој наградата за пожарникарите која е изгласана во јуни дури сега бара начин да ја исплати. Ќе дадам 2 часа пауза. Во тие 2 часа одделението за финансии може да си го преработи, јас мислам дека не е толку страшно. Во ставките кај што се пожарникарите, социјалната помош и образованието, можеби и некоја друга ставка, да ги остави, а се друго да биде тргнато. Доколку не биде корегирано, ПОИНАКУ нема да гласа. Во врска со Развојните Програми, точно дека тој е законскиот рок, но ништо нема да пропадне ако тие не се донесат, бидејќи е илузорно да се мисли дека можат да се реализират. Согласно тоа да не се шири хистерија дека нешто ќе пропадне. 
Бојан Бојкоски процедурално. Не е сериозно на почната Седница да барате измена на Ребалансот и тоа со ограничување од 2 часа, кога имаше период од 1 месец да се разгледа.
Габриела Илиевска: Може да ми кажете каде е нарушена процедурата? Да не ми давате објаснување на мојата точка, знам што зборам и што барам, немате право на тоа. Ќе Ви  го одземам зборот затоа што не зборувате по точките.
Му одзеде збор на Бојан Бојкоски.
Пауза дадена во 11:15 до 13:00 часот.
Продолжуваме во 13:35 часот.
Предлозите за дополнителните точки за дополнување на дневниот ред ставени на гласање :
1.) Одлука за продолжување на временската важност за поставување на урбана опрема наведена во Осумнаесеттата измена и дополнување на Програмата за поставување на урбана опрема на јавни површини на подрачјето на Општина Битола, предлогот  беше ставен на гласање и прифатен со 28 гласови ЗА.
2.) Одлука за примање на донација - техничко решение за следење на движењето на автобусите на Општинскиот линиски превоз од страна на корисниците од Здружение на граѓани „РОТАРИ КЛУБ БИТОЛА“,, предлогот беш ставен на гласање и прифатен со 28 гласови ЗА.
3.) Решение за давање согласност на Одлуката за дополнување на Ценовникот на услуги за подигање и пренесување на непрописно паркирани возила и возила кои го попречуваат безбедното движење во сообраќајот, хаварисани возила и приколки и нивно чување на ЈППЈЛП Битола, предлогот беше ставен на гласање и прифатен со 25 гласа ЗА и 3 гласа Воздржани.
4.) Решение за давање согласност на Одлуката за утврдување на цени на услуги и надоместоци на јавните паркиралишта во Општина Битола на ЈППЈЛП Битола, предлогот беше ставен на гласање и прифатен со 25 гласа ЗА и 3 гласа Воздржани.
5.) Решение за разрешување на член во Управниот одбор на Културно Информативен Центар – Битола, предлогот беше ставен на гласање и едногласно со 28 гласа ЗА прифатен.
6.) Решение за разрешување и именување на претставници од Советот на родители во Управниот одбор на ЈОУДГ „Естреја Овадија Мара“ Битола, предлогот беше ставен на гласање и едногласно со 28 гласа ЗА прифатен.
7.) Барање за оправданост на отсуство од три седница на советот по ред од членот на Советот на Општина Битола – Мерита Исмајловска, предлогот беше ставен на гласање и едногласно со 28 гласа ЗА прифатен.
8.) Финансиски план за работа на јавното претпријатие Водовод Битола за 2024 година, беше ставен на гласање и прифатен со 24 гласа ЗА и 5 гласа Воздржани.
9.) Барање да се повлечат од дневниот ред точките под број 12 и 13, беше ставено на гласање и не беше прифатено со 9 гласа ЗА, 12 гласа Против и 6 гласа Воздржани. 
  
За работа на седницата беше предложен и едногласно (29 ЗА) прифатен следниот

1. Измени и дополнување на Буџетот на Општината Битола за 2024 година.
2. Квартален извештај за извршување на Буџетот на Општина Битола во третиот квартал од 2024 година.
3. Програма за измени и дополнување на Програма за социјална заштита на Општина Битола за 2024 година.
4. Програма за измени и дополнување на Програма за култура на Општина Битола за 2024 година.
5. Програма за измени и дополнување на Програма за активности во областа на спортот и младите на Општина Битола за 2024 година.
6. Програма за измени и дополнување на Програма за обрзование на Општина Битола за 2024 година.
7. Програма за измени и дополнување на Програмата на финансирање и изработка на урбанистички планови на подрачјето на Општина Битола за 2024 година.
8. Програма за измена и дополнување на Програмата за животната средина на Општина Битола за 2024 година.
9. Програма за измена и дополнување на Програмата за хуман третман и благосостојба на бездомните животни на територијата на Општина Битола.
10. Програма за наменско трошење на определени средства во областа на управување со животната средина, по основ на надоместок за производство на енергија од фосилни горива како наменски додатоци на општините за 2022 година.
11. Програма за измени и дополнување на Програмата за користење и одржување на јавното осветлување на подрачјето на Општина Битола за 2024 година.
12. Програма за измена на Програма за развојни планови на Општина Битола за периодот од 2024 до 2026 година.
13. Програма за развојни планови на Општина Битола за периодот од 2025 до 2027 година.
14. Програма за измена и дополнување на Програмата за градежно земјиште на Општина Битола за 2024 година.
15. Програма за организирање и функционирање на зимска служба на подрачјето на Општина Битола за сезоната 2024/2025 година.
16. Програма за измена и дополнување на Програмата за економски развој на Општина Битола за 2024 година.
17. Одлука за утврдување на висината на надоместок за користење на станици за полнење на електричните автомобили на јавни паркинг простори на територија на Општина Битола од страна на ЕВН Електроснабдување.
18. Одлука за примање на донација за изработка на техничка документација за реконструкција на десет спортски игралишта во Битола од страна на Еко Мар Инженеринг ДООЕЛ Битола.
19. Одлука за давање согласност на Градоначалникот на Општина Битола за потпишување на Меморандум за разбирање помеѓу Black & Veatch Special Projects Corp. (Блек енд Вич Спешл Проџектс Корп.) и Општина Битола.
20. Одлука за продажба на недвижни ствари во сопственост на Општина Битола со електронско јавно наддавање.
21. Одлука за комунален ред на Општина Битола.
22. Иницијатива за доделување на финансиска награда на вработените во Територијалната противпожарна единица, за нивното особено залагање и максимално ангажирање во гаснењето на пожарите и справувањето со огнената стихија. 
23. Решение за давање согласност на Одлуката за утврдување на цените за користење на објектот Е24-полигон.
24. Решение за давање согласност на Одлуката за отстранување на електронски и друг отпад од ОЈУ Отворен граѓански универзитет за доживотно учење „Крсте Мисирков” Битола.
25. Годишна програма за работа за 2025 година на ОЈУ Отворен граѓански универзитет за доживотно учење „Крсте Мисирков” Битола.
26. Решение за разрешување и именување на член во Училишниот одбор на СОУ „Јосип Броз Тито” Битола.
27. Решение за давање согласност на Одлуката за отпис и расходовање на основни средства – компјутери и компјутерска техника на ООУ „Кирил и Методиј” Битола.
28. Решение за давање согласност на Одлуката за отпис и расходовање на основни средства – неупотребливи учебници на ООУ „Кирил и Методиј” Битола.
29. Решение за давање согласност на Статутарната одлука за дополнување на основен Статут на ООУ„Стив Наумов” Битола.
30. Решение за разрешување и именување член во Управен одбор на ЈОУДГ „Мајски Цвет” Битола.
31. Решение за разрешување и именување на претставникот од родителите на деца во Управниот одбор на ЈОУДГ „Мајски Цвет” Битола.
32. Решение за формирање на работно тело кое ќе работи на утврдување на оправданоста за измена на тарифата за авто такси превозот на територија на Општина Битола.
33. Одлука за продолжување на временската важност за поставување на урбана опрема наведена во Осумнаесеттата измена и дополнување на Програмата за поставување на урбана опрема на јавни површини на подрачјето на Општина Битола.
34. Одлука за примање на донација - техничко решение за следење на движењето на  автобусите на Општинскиот линиски превоз од страна на корисниците од Здружение на граѓани „РОТАРИ КЛУБ БИТОЛА“. 
35. Решение за давање согласност на Одлуката за дополнување на Ценовникот на услуги за подигање и пренесување на непрописно паркирани возила и возила кои го попречуваат безбедното движење во сообраќајот, хаварисани возила и приколки и нивно чување на ЈППЈЛП Битола.
36. Решение за давање согласност на Одлуката за утврдување на цени на услуги и  надоместоци на јавните паркиралишта во Општина Битола на ЈППЈЛП Битола.
37. Решение за разрешување на член во Управниот одбор на Културно Информативен Центар – Битола.
38. Решение за разрешување и именување на претставници од Советот на родители во Управниот одбор на ЈОУДГ „Естреја Овадија Мара“Битола.
39. Барање за оправданост на отсуство од три седници на советот по ред од членот на Советот на Општина Битола – Мерита Исмајловска. 
40. Финансиски план за работа на ЈКП Водовод Битола за 2024 година.



1.

	Известител на Комисија за финансии и буџет, Марица Тодоровска го поднесе следниот извештај, по разгледување на материјалот по точките 1, 2 и 3 од дневниот ред и дискусиите Комисијата ги гласаше со 1 глас ЗА и 3 гласа Воздржани. Материјалот по точките 17, 18, 20 и 22 дневниот ред и дискусиите Комисијата ги гласаше со 4 гласа ЗА. Материјалот по точка 8 од дневниот ред и дискусијата Комисјата ја гласаше со 3 гласа Воздржани и 1 се измеа од гласање. И материјалот по точките 24, 27 и 28 од дневниот ред и дискусиите Комисијата ги гласаше со 4 гласа ЗА.
	Марко Јосифовски збор. Најпрво почна со дополнителните средства кој се на основ блок дотации од областа на образованието, социјалната и детската заштита и културата со износ од 48.923 000,00 ден. Исто така го спомена намалувањето по основ на ДДВ од 7.000 000,00 ден. Во продолжение ги спомена и 9.975 000,00 ден.или 20 % аванс кои Министерството за транспорт и врски ги дава авансно по општините. Средствата се доделени за проекти поточно за 16 проекти со кои се аплицираше преку Влада и ги наброја сите суми како што ги набројуваше проектите, како во  градската средина така и проектите за руралните средини.
	Габриела Илиевска збор. Започна со нејзиното барање на почетокот на Седницата да дојде Градоначалникот, не само што не дојде, изјави Илиевска туку очигледно и на општинската администрација доби забрана да дојде и да го брани Ребалансот. Градоначалникот не е дојден во салата за седници од последниот Ребаланс и од тогаш за сите наши прашања бара да се достават на писмено и така да ни биде одговорено. А и не присуствува за да не му бидат доставувани прашања. Јас сепак ќе  прашам, продолжи Илиевска, дали е точно секретарот на Општина Битола, на кој претпоставен му е Градоначалникот, пушта информации во јавноста, дека се во врска со предметите во Јавното Обвинителство формирани против Градоначалникот, е средено?! Обвинителите се средени, се е платено, таму нема ништо, па дури и началникот на МВР е среден! Да ја појаснам, продолжи Илиевска, се работи за предмети во Јавното Обвинителство, кои се пријавени за Градоначалникот и негови незаконски работи во општината. Многу овде е од колегите се чудат за што зборувам, но никој не се чуди зошто 7 месеци немаме одговор на некои прашања, за кои и како што се бара така доставуваме на писмено. Знам и зошто не дојде зошто ќе требаше да одговори уште едно прашање. Зошто им се одзмени ингеренциите на 3 архитекти  од Општина Битола, а пред 1 месец овде се лелекаше за  вработување на стучни лица од  таа фела во општинската администрација. Дали е точно дека се одзмени ингеренции на 3 архитекти во Општина Битола?! Исто така дали е точно дека има голема злоупотреба со Јавните повици за инвертер клими и ПВЦ дограма? Злоупотребата е од страна на луѓе кои се вработени во општинската администрација а не комисјата која беше задолжена да ги разгледува апликациите!  
А во контекс на излагањето на колегата Јосифовски, би сакала да го прашам дали знае дека тие 9.000 000,00 ден., авансно плаќање кон  КЈП Нискоградба и ЈКП Водовод се да земат плата? Затоа што јавните претпријатија крахираат! Следствено какви се тие материјали што треба да се набават кога знаеме дека проектите со кои се аплицираше и средствата за истите ќе се добијат во следната година и тогаш ќе може да се користат?! Многу по фер ќе беше да дојдат овде одговорните лица и да се изјаснат дека немаат средства за плата и да се најдеше заедничко решение, ама за тоа очигледно се нема храброст. Понатаму, продложи Илиевска, некогаш е подобро да се споменат и работите кои не се добри. Има Анекс Договори кои нигде не се споменати. Едно од поднесените писмени барања, а на кој се уште немам одговор од општинската администрација, е зошто не купуваме службени возила, туку ќе се користат на оперативен лизинг и по 4 години истите ќе бидат вратени?! Точно дека сме изгласале Буџет овде, но ставката гласи купување на возила, а не оперативен лизинг! Градоначалник кој вели дека има градежна експанзија, дека цути градот, не гледам причина да не дојде да го одбрани Ребалансот, да одговори на прашањата за кој ќе ме побие со факти. Очигледно дека живееме во различни паралаелни светови, заврши со излагањето Илиевска.
	Бојан Бојкоски збор. Сакам да дадам апел и да сигнализирам дека дел од овој Ребеланс се и Развојните Програми кои имаат законско ограничување до 15 Ноември. Во овие Развојни Програми се склучени Договори со Влада за проектите кои сега се аплицираше.  Во продолжени наброја неколку од проектите кои се вбројани во тој процес. После ова ќе побарам пауза сите Договори кои ги има склучено Општина Битола да ни се достават како материјали, зошто се составен дел на Развојната Програма. Со не донесување на Развојните Програми ќе следуваат низа други проблеми, како на пример проблем со Буџетот. Член 21 Б гласи : Одобрениот план на програмите за развој е составен дел на предлог Буџетот на општината. Што би се толкувало, дека нема да може да се донесе Буџетот за 2025 год., на  Општина Битола. Ако тоа е целта на некој за нови локални избори во Битола треба јасно да каже. Да не се доведуваме во ситуација каде проекти за кои се долгогодишен сон, како мултифункционалниот комплекс, детски игралишта, училишни спортски сали и други, да останат само сон со кој ја одземаме детската радост на децата.
Затоа ќе побарам половина час пауза, како што претходно напоменав општинската администација да ни ги достави сите Договори кои се склучени, да ни се достават како материјали во електорнска верзија и раководителката на секторот за финансии да се појави тука на Седница.
Габриела Илиевска збор. Според Законот за Локална Самоуправа со неусвојувањето на Развојната Програма, не е точно дека не може да се усвои Буџет.Ние имаме усвоена стара Развојна Програма и врз основа на истата може да се направи Буџетот, тоа е првиот момент кој сакам да Ви го посочам колега Бојкоски. А вториот момент, ако сакате некој овде да плашите со локални избори,  треба да знаете дека Советот може да се распушти само одоколку не се изгласа завршната сметка. Кога не би се изгласал Буџетот, општината може да си функционира со стариот Буџет. Инаку пред малку сами признавте дека ја имате партизарно општината. Ќе ме прашате како ? Раководителката која Вие ја повикувате сега ќе дојде, а јас кога ја повикувам нема да дојде. Истата таа пред неколку дена држеше обука во Вашата политичка партија и дали знаете дека тоа е за пријава за административни работници?! Ако можат да Вас да Ви дадат скенирани Договори и можат во истиот момент да одговорат на Вашите барања  тогаш треба да одговорат и на моите прашања кои уредно беа доставени. Сите треба да добиеме информации и сите треба да имаме пристап до истите. Кога веќе ги имате сите информации да го прашате Градоначалникот ,зошто има злоупотреба на јавните повици за инвертер клима и ПВЦ дограма од лица вработени во општината?!                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
	Бојан Бојкоски реплика. Бојкоски уште еднаш сакаше да ја појасни ситуацијата. Се наврати повторно на претходно споменатиот член, каде се укажува дека Развојната Програма е дел од Буџетот на една општина. Може и да не се изгласа никој не го оспорува тоа, но сите средства во Развојната Програма 2024-2026 год.,кои што се предвидени за исплата во 2025 година, ќе треба да се префрлат во Програмата за уредување на  градежно земјиште. Кога ќе се префрлат така тие средства законската рамка на Буџетот ќе биде надмината и Министерството за финансии нема да ја вчита. Ќе се предложи Буџет но нема да биде во рамката. Затоа и ги побарав сите Договори што се всушност превземни обврски, кои што треба да бидат сервисирани. На ова Ви укажувам цело време. За партизирање немате право да зборувате. По работното време кој каде сака и како сака и со кого сака ќе го поминува. А и не значи дека ако сте предавач на некаква академија треба да сте член на политичка партија. Се извртуваат тезите за да се плашат луѓето. А за избори имавте шанса со не гласањето на завршна сметка ама изгледа не сакавте, заврши со репликата Бојкоски.
	Габриела Илиевска реплика. Колега дали знаеш дека превземање на обврски без обезбедени средства е кривично дело? Како може ние овде да сме виновни, ако некој склучил Договор, без да има обезбедени средства?! Се согласувам дека сите овде се треба детално да разгледаме, но немаме уште одговори на поставени и уредно на писмено доставени прашања! Градоначалникот како предлагач го нема нигде да се појави. Во продолжение Илиевска, се наврати на наградата за пожарникарите и рече дека за тоа не е потребен Ребаланс потенцирајќи од кога е иницјативата. Исто така  ги потсети сите дека кога се работи за итност, се носи измена на програма за да може истото да се спроведе. Запраша кој ќе ја сноси одговорноста за превземени обврски за кои нема обезбедени средства. Покажување моќ и сила со такви постапки. За крај ги потести сите дека сега е дебатата за Ребаланас, а не за Развојните Програми, да се држи дебатата за тоа што е тока на дневен ред.  
	Бојан Бојкоски реплика. Потврдно и согласно со Илиевска за склучувањето Договори и обезбедувањето финансии за истите. Бојкоски напомена дека врз основа на предвидени средства се склучиле обврски за што правеше споредба со кредит од банка за физичко лице.Во овој случај е обврзан Градоначалникот врз основа на изгласана Програма овде од советниците. Во однос на обвинувањата за сторен криминал Бојкоски рече да се посочат тие и доколку се докаже тоа, секој да си одговара согласно закон, никој нема да застане во нивна одбрана. А за тоа дека не не е донесен ниту еден детален урабнистички план рече дека е срам со кој се сите покриени. Наместо тоа овде треба секоја трета седница да се носат нови урбанистички планови кој би отвориле можност за нови инвестиции.  По трет пат замоли за пауза од 30 миниути за да се добијат сите Договори.
	Габриела Илиевска реплика. Пак колега ( кон Бојковски), Ви оставија Вие да ги браните а не сте ни Градоначалник, а во последно време како што се одвиваат нештата не сте ни заменик Гардоначалник, туку сте советник како сите нас овде – старт на реплика на Илиевска. Сам на себе сте контрадикторен и уште се трудите сите овде да не убедите. Немаме допирна точка со Договорите што ги потпишал Градоначалникот за да чуствуваме обврска. И пак ќе нагласам, точка за која се дебатира е Ребаланас, а не за Развојни Програми. Зошто не се имплементирани моите барања, кои можеа на Комисија за финансии да се разгледаат и достават да се вметнат?! Но, секогаш го бирате  полесниот начин.Обврските што се превземаат без обезбедени средства се кривично дело - заврши со репликата Илиевска.  
Анастасија Трајковска збор. Детална анализа на Ребалансот заедно со колешката Елизабета Тодоровска и воочено дека средствата кои се ослободени се сериозна сума околу 4.000 000,00 денари и тоа ослободени од Програмата за донесување Урбанистички Планови. Потврди дека не е донесен ни еден урбанистички план, но за тоа изјави дека не е виновна општинската администрација. За администрацијата да ја започне постапката треба да добие налог. Се ослободува тоа што не е сработено за да се покријат дупките со овој Ребаланс, за кој доколку не се изгласа сите советници ќе бидат критикувани и тоа за одредени точки кои се горливи ,а за споменуваните проекти обвини дека сите се за инфраструктура, освен два кои се позначајни и тоа едниот е донација изјави Анастасија Трајковска. 
Борче Корлевски збор. Точка на деневен ред е Ребаланас на Буџетот, е реализирање на средства кои што се имаат до крајот на годината, даде појаснување Корлевски на почетокот. Во продолжние побара зумирање на камерата за да може јавноста да ги види документите кои се доставени од општинската администрација како образложение за овој Ребаланс. Во изминатите три години сите Развојни Програми се овде гласани од сите и не е видено никаков ефект. Во продолжение, Корлевски, наброја некои улици кои се споменати во ЈДБ Програма, за кои по негово мислење нема да се реалзираат во следните два месеци. Исто напомена дека проектите со кои е аплицирано до централната власт не се споменати во Ребалансот и не треба да се споменуваат воопшто дека немаат допирна точка. Исто така спомена дека на 70 проекти им се повлечени средствата,за кои раководителот на ЛЕР и раководителот на финансии одговараат дека тоа е така затоа што нема можност да се реализираат. 9 000 000,00 ден. кои се тргаат од ЛЕР ќе одат во основниот буџет и ќе се искористат за тековно оперативни расходи. Корлевски напомена дека тоа значи да нема развивање на Општина Битола и ќе има аванасно плаќање на јавните претпријатија. Зошто се прави тоа авансо плаќање кон јавните претпријатија е зошто се долгови и тоа ЈКП Водовод е 60 000 000, 00 ден., ЈП Комуналец е 40 000 000,00 ден,. Средствата да се исплатат авансно за да можат да се искористат за да се исплатат плати. Во мометот има активна Развојна Програма која не може да се реализирани, средствата се вадат од неа се префрлуваат а нема на подвидог ниту еден капитален проект. Има исмејувања на социјалните мрежи за одредени прокети кои не се реализирани во Битола и околината. Обврзуваме луѓе кои треба да бидат во следниот советнички состав и не можат тие да планираат, туку само треба да спроведуваат а тоа е веќе  видено. Кружниот ден кај “Дулие” споменат кој требаше да се направи уште во 2011/2012 година без разлика како и да се вика објектот кој по ДУП добил одобрение за градба. Ќе одговара некој за тоа што не е направено или не е изградено кога требало и како што требало? – запраша Корлевски. Посочи на внимателност за користењето на средствата зошто тие се пари на граѓаните. Нашата цел беше и е одговорно буџетирање на финансиите. Во тек се форумските сесии на кои граѓаните имаат барања, а за жал ниту едно од нивните барања не е во понудените проекти. Во Програмата за локани избори во 2021 година, ВМРО ветуваше дека за сите дополнителни финасниски средства кои се од  голем обем ќе има референдумско прашање. Имаше прашање кое го упативме до раководител на сектор од финасии со која цел се тргаат некои средства, одговорот гласеше дека се тргаат финансиските средства кои што не можат да се реализираат за да има процент на реализација. Или попросто кажано во јануари се ветуваат 150 проекти а до ноември се реалзираат само 15 се тргаат средствата за да се покаже поголем процент на реализација. Притоа заборавате што сте ветиле и граѓаните при очи ги правите слепи, а ја лажете и централната власт.Работиме само на проценти и бројки. Еве во декември ќе се носи Буџетот еден совет немој да пишувате 100 проекти напишете толку колку што сме во можност да реализираме и рационално трошење на парите од граѓаните за капитални трошоци. Ребалансот не е продуктивен и уште еднаш не ги мешајте проектите со кои се аплицираше во централната власт – заврши со зборот Корлевски.
Марица Тодоровска збор. Тодоровска рече дека ќе се осврне на приходите во измените и дополнувањата на приходниот дел на предложениот Ребаланс. Го наведе вкупниот приход од даноот на дохот изнесувајќи цифри и проценти. Ги спомена и капиталните приходи кои имаат голем процент на реализација, кажувајќи ја точната цифра од 4.000000,00 ден., за зголемувањето. А расходниот дел на овој Ребаланс е 41.000000,00 ден., и во продложение ги наброја програмите кај се додаваат тргнатите средства. Праксата наназад покажува дека ребаланси се правеле и ќе се прават зошто планираното со реализацијата никогаш не може да биде идентично и лично ги замоли сите да го изгласаат Ребалансот. Исто рече дека ќе го искористи моментот јавно да каже, зошто во неколку наврати се спомена јавниот повик за инвертер клими преку Министертство за енергетика , дека ниту има аплицирано ниту имала некогаш таква намера додека е советник, а лицето кое е со идентично име на објавенате прелиминарна листа е за нејзе е непозната сограѓанка.
Петар Николовски збор. Предлог Ребалансот каков што е доставен со советниците пратеничката група на СДСМ јавно го критикува, а ги подржуваат само неколку новонастанати ситуцаии кои ги наброја. Кога се прави Ребаланс еден месец пред крајот на годината кажува дека општината работи не планирано и не домаќински со средствата. Како и пртеходно така и сега Градоначалникот, Тони Коњановски, се служи со лаги и манипулации кон граѓаните кои се прикриваат со завршната сметка. Додека се уште Битола се справува со лош јавен превоз, општинската администрација и Градоначалникот, Тони Коњановски, набавуваат оперативен лизинг што еконсомски не е исплатливо. ВМРО – ДПМНЕ си ја заборава ветената изборната програма и шири само гол популизам заврши Николовски. 
Марта Ѓоргиевска збор. Ребалансот не е само техничка процедура, напротив Ребалансот е визија за градот. Ребалансот е одговор на сите предизвици и потреби на нашите сограѓани. Во овој Ребаланс 3600 000,00ден., се пренасочуваат кон Старскиот Дом каде се најмудрите и најзаслужните од нашите сограѓани, кои се од клучно значење со новота потрошувачка моќ.
Лидија Павловска збор. Павловска потенцираше дека во овој Ребаланс, во областа на обрзованието, зголемена е наменската дотација  48.000 000,00 денари. Во продолжение наброја каде точно ќе се користат тие средства : зголемување на личниот доход за сите вработени во средните и основни училишта, за регрес за годишен одмор, средства за јубилејни награди и обезбедени средства за сите трошоци за сите училишта. Општина Битола продолжува да се грижи за образованието како и до сега – заврши Павловска.   
Анета Ѓоргиевска збор. Од овој Ребаланс се пренасочуваат средства од социјалната заштита во висина од 1.880 000,00 денари, а остануваат во истата Програма. Средствата не се искористија со причина што образовните асистенти почнаа со работа во септември месец и бројот на негователките во детските градинки драстично се намали. Ова не е заради не грижа на општината туку заради тоа што од техничка природа подоцна се започнати активностите - со наведените причини Ѓоргиевска го оправда овој дел од пренаменетите средства.  
Ленче Илиевска збор. Во подготовката на Ребалансот се почитуваат начелата на економичност и рациналност. Во продолжение се осврна на делот во Ребалансот што се однесува на образованието. Ги повтори средствата кои се обезбедуваат како годишен регрес, јубилејни награди, енергетски фасади во повеќе училишта, материјални и режиски трошоци и други. Училиштата од ова можат да имаат само бенефит заклучи Илиевска и заврши со зборот.
Мирјана Захариевска Ралевска збор. После сите пофалби за Ребалансот, можам да кажам дека доколку некој убаво го анализра ќе види дека нема што да се фали. Особено се обрати кон колегите кои се од образовната фела и им посочи дека зголемувањето на платите требаше да биде за 12 % што претходната Влада се избори а не сегашните 5% кои ги добија, кои всушност не е зголемување туку порамнување со животните трошоци. Продолжи со субвенициите за страскиот дом “Сју Рајдер” каде напомена дека на една од претходните седници кога беше побарано темелна анализа за покачување на цените во споменатиот никој не ја сработи, а не секоја седница се бараат субвенции. А во однос за пожарникарите М.З.Ралевска јасно кажа дека има законска регулатива со која се регулира и пресметува прекувремената работа, ноќната смена и работата во празник и недела, обвинувајќи дека сегашната локална самоуправа чека 5 до 6 месеци за тоа да го направи. Додека наградата е сосема друга категорија и целосно ја одобрува само замерка што толку месеци не е спроведена иако овде во Советот уредно изгласана.
Пауза 15 минути.
Продоложуваме.

Измени и дополнување на Буџетот на Општина Битола за 2024 година,беше ставено на гласање и се усвои со 16 гласа ЗА и 13 гласа Воздржани. 

Пауза 15 минути.

					2.
Квартален извештај за извршување на Буџетот на Општина Битола во третиот квартал од 2024 година, беше ставен на гласање и не се усвои со 12 гласа ЗА и 14 гласа Воздржани. 

                					3.
	Известител на Комисија за јавни дејности, Марица Тодоровска го поднесе следниот извештај, по разгледување на материјалот по точките 3, 19 и 25 од дневниот ред и дискусиите Комисијата ги гласаше со 3 глас ЗА. Материјалот по точките 4 и 6 дневниот ред и дискусиите Комисијата ги гласаше со 2 гласа ЗА и 1 глас Воздржан.
	Програма за измени и дополнување на Програмата за социјална заштита на Општина Битола за 2024 година, беше ставена на гласање и усвоена едногласно со 25 гласа ЗА.

					4.
Програма за измени и дополнување на Програмата за култура на Општина Битола за 2024 година, беше ставена на гласање и усвоена со 16 гласа ЗА, 5 гласа Против и 7 гласа Воздржани.

					5.
Известител на Комисија за млади,спорт и рекреација Марко Јосифовски го поднесе следниот извештај, по разгледување на материјалот по точката 5 од дневниот ред и дискусијата Комисијата ја гласаше со 3 глас ЗА.
 
Програма за измени и дополнување на Програмата за активности во областа на спортот и младите на Општина Битола за 2024 година, беше ставена на гласање и усвоена со 26 гласа ЗА и 3 гласа Воздржани.

					6.
Програма за измени и дополнувања на Програма за образование на Општина Битола за 2024 година, беше ставена на гласање и усвоена едногласно со 29 гласа ЗА.

					7.
Известител и Претседател на Комисја за урбанизам и заштита на животна средина, Анастасија Трајковска го поднесе следниот извештај, по разгледувањето на материјалот по точката 7 од дневниот ред и дискусијата Комисијата ја гласаше со 3 гласа ЗА. 

Програма за измени и дополнување на Програмата на финансирање и изработка на урбанистички планови на подрачјето на Општината Битола за 2024 година, беше ставена на гласање и усвоена со 27 гласови ЗА и 2 гласа Против.

					8.
Известител на Комисја за животна средина, Марта Ѓорѓиевска го поднесе следниот извештај , по разгледување на материјалите по точката 8 и 9 од дневниот ред и дискусиите на Комисијата.Материјалот по точката 8 од дневниот ред Комисијата ја гласаше со 2 гласа ЗА и 1 глас Против. Материјалот по точката 9 од дневниот ред Комисијата ја гласаше со 3 гласа ЗА.  
Борче Корлевски збор. Планираните средства во оваа Програма 3.540338,00 денари се однесуваат на изградба на фекална канализациона мрежа на одредени улици,. За изгрдаба или реконструлција на гореспоменатата мрежа треба да се бараат преку Програмата за инвестирање во животна средина за 2024 година, која што е донесена од Владата и јасно се наведени како се користат. Средствата кои можат да се искористат Општина Битола не ги бара упорно а во Ребалнсот се повторуваат. Прашање до општината или до некој од колегите ако знае да одговори -: Зошто општината не ги поднесува овие проекти во оваа Програма? Општина Битола не учествува во оваа Програма за животна средина а  ја имаме во централната власт со буџетирани средства.

Програма за измена и дополнување на Програмата за животна средина на Општина Битола за 2024 година, беше ставена на гласање и не беше усвоена со 13 глса ЗА и 16 гласа Воздржани.

					9.
Програма за измена и дополнување на Програмата за хуман третман и благосостојба на бездомните животни на територијата на Општина Битола, беше ставена на гласање и усвоена со 19 гласа ЗА и 4 гласа Воздржани.

					10.
Програма за наменско трошење на определени средства во областа на управување со животната средина, по основ на надоместок за производство на енергија од фосилни горива како наменски додатоци на општините за 2022, беше ставена на гласање и усвоена со 27 гласа ЗА и 2 гласа Воздржани.

					11.
Известител и Претседател на Комисија за јавни и комунални дејности, Бојан Бојкоски, го поднесе следнот извештај по разгледување на материјалите по точката 11, 12, 13, 14, 15 и 21 од дневниот ред и дискусиите на Комисијата.Материјалот по точката 11 од дневниот ред Комисијата ја гласаше со 2 гласа ЗА и 2 гласа Воздржани. Материјалот по точките 12, 13 и 14 од дневниот ред Комисијата ги гласаше со 1 глас ЗА и 3 гласа Воздржани. Материјалот по точка 21 од дневниот ред Комисијата ја гласаше со 4 гласа ЗА.
 
Програма за измени и дополнување на Програмата за користење и одржување на јавното осветлување на подрачјето на Општина Битола за 2024 година, беше ставена на гласање и се усвои со 15 гласа ЗА и 11 гласа Воздржани.

					12.
Програма за измена на Програмата за развојни планови на Општина Битола за период од 2024 до 2026 година, беше ставена на гласање и усвоена со 16 гласа ЗА, 2 гласа Против и 11 гласа Воздржани.

					13.
Анастасија Трајковска збор. Пред 1 минута ја усвоивме измената за Развојната Програма од 2024 го 2026 година, така да сега ќе коментирам само за 2025, 2026 и 2027 година – започна Трајковска со своето излагање. Во продолжение направи компарација помеѓу развојната Програма од 2024 -2026 и развојната Програма 2025-2027 година со бројки кои се усвоиле 1 минута претходно и се надоврза дека ваквиот пристап кон Развојна Програма за неа не е прифатлив и како за една минута се гласаат две различни нешта. Во оваа Развојна Програма да се стават само неколку проекти , како на пример тие што имаат одобрение за градба а кој се негде десетина. Ги истакна два проекти за кои особео таа се залага и побара да влезат со предлог амандмани кои ќе бидат за реализација во 2025 година.  
Борче Корлевски збор. Пред минута време само изгласаа и ги задолжија следниот Градоначалник и следниот состав советници, но пред се граѓаните да најдат пари во износ од две милјарди денари.  Во тек се буџетски форуми на кои се креира Буџетот за 2025 година. Во тој предлог Буџет има напишано реконструкција на многу детски игралишта, но по кој критериум се бира кој игралишта ќе бидат реконструирани сакам да знам. Зошто сите се граѓани на Општина Битола не само централно градско подрачје.Зошто се поставувате како “one man show” како е возможно еден човек да се разбира во сите области?! Во Развојните Програми има објаснување за Анекс Договорите. Се споменуваат тука паркинг просторите кај ул.”Овчи Пазар” и кај АТ ПАЗАР кој во 2025 година ги нема ама 2026/2027 се планираат. Во продолжение наброја уште многу проекти кои се со истата иднина, а посебен акцент стави на мултифукнкционален комплекс кој се уште не се знае каде ќе биде лоциран. Се што е напишано се само цифри кој само ги кажуваат и набројуваат , за во 2026 година да напумпаат фрапантни средства, заклучи Корлевски. Ќе се задолжат нашите следбеници , а може ќе треба и да  кредитираат. Да Ве потсетам им имавте ветено на граѓаните за сите финансиски импликации кои што ќе бидат огромни и на товар на граѓаните дека ќе имате референдумско прашање - заврши Корлевски.
Бојан Бојкоски збор. Законскиот рок за донесување на оваа Развојна Програма е до 15.11.2024 година. Внимателно ги слушавме предлозите од колешката Анастасија и советничката група на ВМРО – ДПМНЕ ќе даде поддршка. А ако има и други предлози од други политички партии да се кажат и да се разгледаат. Ова е предлог Програмата која може да се менува и дополнува согласно потребите. Пред Буџетот уште еднаш се гласаат Програмите. А за тоа што го барате денес Градоначалникот, оправдано не е тука зошто е во Влада потпишува нови Договори во вредност од 1,1 милион евра кои Општина Битола ќе ги добие од централната власт. Ќе побарам пауза која се надевам Претседателката на Совет ќе ја одбри за уште еднаш  добро да се разгледа Развојната Програма и уште еднаш сите да се искоординираме.
Габриела Илиевска реплика. За паузата нема никаков проблем. Како е можно додека говорите да ни стигнуваат материјали електронски, дали може да објасните?! Обични одговори побаравме не добивме одговор, а Вие додека говорите на говорница и барате документи тие веќе стигаат електронски , со што потврдивте дека општината е целосно партзирана или пак сте нешто во општината. Оваа Развојна Програма не е нормална, инаку никој не против да се гради во Битола. Што ќе биде ако не може да се реалзизира? А и да во временски период од 1 минута се гласаат 2 Развојни Програми. 2 милјарди во една година, а имате Буџет од 1 милјарда и 200, кои само ги тргате од една во друга година. Ама Вас Ви е важно само денес да Ви помине а за иднината нека биде што биде. 
Бојан Бојкоски реплика. Велите 2 милјарди буџетот, 1 милјарда рамката, а заборавате да кажете дека од Влдата добивме 230.000000,00 денари, 600.000000.00 другата година, еве ги 830.000000.00 ден поддршка од Владата за реализација на прокети. Во однос на реализацијата сите Договори се јавни и може да се видат. За тие што нема во законската рамка и рок да реализираат си има соодветни пенали. А за тоа кој ќе дојде овде следен и што ќе наследи и што ќе направи ново да оставиме на времето. Тука сите сме од различни политички партии ама сите го сакаме градот и затоа уште еднаш повикувам да се гласа Програмата. 
Борче Корлевски реплика. Низ призма на милиони и милјарди се овде се гледа. Сакам колегата да каже кога ќе бидат готови овие проекти. Во 4 години немате ниту еден капитален проект. И ме интересира кој изведувач што не завршил на време платил пенали. Еден барем да ми кажете. Во 2025 година после март месец не може да распишете тендер зошто е изборна година. Треба да бидете одговорни спрема граѓаните и да им кажете дека не може ништо да биде во следната година.
Бојан Бојкоски реплика. Ако дадете поддршка се ќе почне да се реализира. Во прдолжение наброја неколку проекти каде што изведувачот и надзорот санираа каде што згрешија.
Габриела Илиевска збор. Колеги кои се долг стаж како мене, како советници можат да потврдат дека ова се нема случено да нема претставник од општинската администрација за појаснување на Развојните Програми. Што доколу имавме сега предлози и требаше да се вметнат амандмански. Ама ова овде е направено пазар. Важно Ви е само да Ви поминат личните работи.
Мирјана Захариевска Ралевска збор. Се сложи со Претседателката на Совет дека Битола е најмала грижа. Се наврати на кружниот ток кај ветринарна објаснуваќи зошто таму ќе има повторно градежни зафати.

Пауза 15 минути .
Продолжуваме.

Габриела Илиевска. Колку што видов сега ни стигна нова Програма. Сега која Програма ќе ја гласаме? 
Бојан Бојкоски. Согласно процедурата, предлогот на Анастасија треба да биде гласан и подоцна да се гласа Програмата. 
Габриела Илиевска. Извинете да Ве прашам кој ја измена Програмата? Вие ?! ( кон Бојкоски)
Бојан Бојкоски. Програмата стигна од службениот маил, како што се пуштаат сите останати материјали до советниците.
Алмир Адемовски процедурално. Дали може од службите да дојдат да ни ја објаснат измената? Може имам некои прашања до службите. Кого да прашам сега?!
Анастасија Трајковска. Моите забелешки на говорница не се однесуваа само на овие 2 амандмани, се однесуваа на цела Програма комплетно. Да се усогласи до Програмата од 2024-2026 и да се намали рамката согласно тоа што службите цело време го говорат.
Габриела Илиевска прашање.Затоа прашувам која Програма треба да ја гласаме Програмата која беше првично пратена како материјал или сега  оваа со Вашите измени?
Бојан Бојкоски. Ги прочита предолог амандманите од Анастасија Трајковска и кажа дека маилот што им е стигнат е Развојна Програма со вметнати овие амандмани. Се обрати кон својот колега Алмир и го запраша што да бара дополнително да му се објасни и дали можел да гласа без да праша.
Алмир Адемовски реплика. Колега многу нервозен, не одат математиките. Мое право е да барам претставник да објасни, зошто пред 15 минути една Програма сега друга. Мое право е да си прашам и не може Вие да ми забраните.
Бојан Бојкоски реплика. Ќе направиме уште една пауза. Ќе побараме да дојде раководител на одделение за комунални работи Марјана Спасевска, да Ви објасни се што не Ви е јасно за овие два амандмани. Кажете јавно тука дали ќе дадете поддршка?
Алмир Адемовски реплика. Колега ултиматуми може во партија да давате тука не. Мое демократско право е дали ќе гласам и како. А службите кога ќе дојдат, што прашања ќе поставам е исто мое демократско право, а кој му забрани на службите да дојдат да присуствуваат сакам одговор. Овде заканите, ултиматими и повишување глас не поминува кај нас барем тројца од ПОИНКАУ.
Габриела Илиевска збор. Јас имам прашање до колешката Анастасија. Колку јас што сватив имавте барање да се намали рамката, така е или грешам?
Анастасија Трајковска. Да се усогласат годините и да се намали рамката.
Габриела Илиевска. И кај има намалувања кај ова што последно стигна на маил?
Анастасија Трајковска. Сега се обидувам да ги отворам ново пристигнатите материјали.
Габриела Илиевска. Ако имате само 2 вметнати амандмани, треба од негде да се намалат средства за да се усогласи.
Кети Неделковска збор. Може јас да се вклучам? Рамката беше 2 милјарди и нешто, сега со вметнатите мандмани на Анастасија е 3 милјарди и повеќе. Значи рамката се зголеми уште повеќе. Колку што разбрав јас бараме да се намали а овде сега уште повеќе се зголеми, многу нејасно. Што се случува?
Габриела Илиевска. Ви благодарам.

Програма за развојни планови на Општина Битола за период од 2025 до 2027 година, беше ставена на гласање и не беше усвоена со 15 гласа ЗА, 13 гласа Против и 2 гласа Воздржани.

                                                            14.
Бојан Бојкоски збор. Во одонос на измените на градежното земјиште се прават заради дел од објектите кои се градат не биле предвидени приклучоци и некои други технички измени се надевам дека оваа Програма ќе помине затоа што е едногодишна и има обезбедени финансисики средства во Буџетот за 2024 година. А не како претходно колешката Анастасија бараше вметнување на амандмани и потоа сама не ги гласаше.   
Анастасија Трајковска реплика. Јас дадов дополнителни амандмани и побарав да се намали рамката, амандманите беа вметнати ама рамката не се намали, така да не е точна изјавата на колегата. 

Програма за измена и дополнување на Програмата за градежно земјиште на Општина Битола за 2024 година, беше ставена на гласање и усвоена со 26 гласа ЗА, 2 гласа Против и 3 гласа Воздржани.

					15.
Програма за организирање и функционирање за зимската служба на подрачјето на Општина Битола за сезона 2024/2025 година, беше ставена на гласање и едногласно усвоена со 28 гласа ЗА.

					16.
 Известител на Комисија за економски развој Лидија Павловска го поднесе следниот извештај, по разгледувањето на материјалот по точката 16 од дневниот ред и дискусијата Комисијата ја гласаше со 2 гласа ЗА и 2 гласа Воздржани. 
Габриела Илиевска збор. Ќе ги набројам причините зошто ПОИНАКУ како советничка група нема да ја поддржи оваа точка. На одржаната Комисија претставникот од општинската администрација ни читаше суми каде што се намалуваат одредени ставки и најчесто беа ставки на амандмани кои ПОИНАКУ ги има поднесено. На пример се тргаат сите средства од Програмата за еконосмки развој за поставување пристапни рампи од сите институции или училишта со образложение дека нема стигнато ни едно барање до Општина Битола за изработка на такви рапми. Исто така се намалуваат и средствата за осветлување на пешачки премини, а средствата за гонодолата стојат 1 година и само се пренесуваат од година во година. Токму заради тоа дека се намалуваат овие ставки а не добивме соодветно објаснување каде ќе одат тие пари, ПОИНКАУ нема да ја поддржи Програмата за економски развој.
Бојан Бојкоски збор. Сите проекти поминуваат преку одделението за економски развој. Таму се спремаат цела документација за сите прокети кои подоцна се изведуваат на терен. Очекувам дека останатите советнички групи ќе дадат поддршка за оваа Програма.
Анастасија Трајковска збор. Јас ги разгледувам Програма по Програма и не сум злопамтило. Не ми е право што очигледно овде некој или не ме разбра или не сака да ме разбере.Но тоа нема да влијае на моите одлуки понатаму што е правилно а што не. 
Програма за измена и дополнување на Програмата за економски развој на Општина Битола за 2024 година, беше ставена на гласање и не е усвоена со 14 гласа ЗА, 9 гласа Против и 6 гласа Воздржани.

					17.
Одлука за утврдување на висината на надоместокот за користење на станици за полнење на електричните автомобили на јавни паркинг простори на територијата на Општина Битола од страна на ЕВН Електроснабдување, беше ставена на гласање и едногласно усвоена со 29 гласа ЗА.

					18.
Одлука за примање на донација за изработка на техничка документација за реконструкција на десет спортски игралишта во Битола од страна на Еко Мар Инженеринг ДООЕЛ Битола, беше ставена на гласање и усвоена едногласно со 29 гласа ЗА.

					19.
Одлука за давање согласност на Градоначалникот на Општина Битола за потпишување на Меморандум за разбирање помеѓу Black & Veatch Special Projects Corp.( Блек енд Вич Спешл Проџектс Корп.) и Општина Битола, беше  ставена на гласање и усвоена едногласно со 29 гласа ЗА.

					20.
Бојан Бојкоски збор.Станува збор за продажба на објекти т.е објекти кои се во “касарната”. Предлагам одлуката да биде дополнета и истата да гласи дека во рок од  години од продажбата на објект да биде изгредн објектот согласно намената ,доколку не биде да се раскине договорот и објектот да остане во сопстевност на општината. 
Габриела Илиевска процедурално. 	Колега стигна нов материјал не знам дали го видовте а и јас лично побарав на Комисја да биде наведено во одлуката дека обврзуваме за 1 година да се почне да реконструира ,гради согласно намената.
Анастасија Трајковска збор. Имавме предлог кога да се почне и во кој период да се заврши.
Габриела Илиевска. Се прифаќа. Пред потпишување на актите да се обрне внимание.
Алмир Адемовски збор. Се согласувам со Бојкоски многу е важно кога ќе се заврши. Зошто не ретко знаат да започнат со градба и да застанат.
Гаврил Трајковски збор.  Секогаш кога ДПМНЕ ќе ја земе власта во свои раце разнебитува се што е државно. Започнаа со проджба на општински имот наместо истиот да се  реконструира и биде пренаменет за некои подобри цели. Продаваат објекти кои некогаш значеле за овој град.
Бојан Бојкоски збор.Побарано беше овде и на координација и на Комисја да се достават слики и на тие слики се гледаат  грди објекти кои ја нагрдуваат целата околина таму. На еден објект таму намената е болница, ако не па и болница да отвориме и другата намена е А3 групно домување. Да не се доведува јавноста во заблуда. Има процедура која се запазува.
Гаврил Трајковски реплика. Ако Општина Битола не може да изгради болница има Министерство за здравство. Општината може да го отстапи објекот и истиот да најде соодветна намена тука во Битола но очигледно ни претходната власт ни оваа знае да се грижи за болницата во Битола, ниту сака. 
Златко Лозановски процедурално. Не се држи до темата за болницата говори.
Габриела Илиевска одговор кон Златко Лозановски. Колега јас ја водам Седницата ако може да не ми се мешате.
Гаврил  Трајковски продолжува. А на Општина Битола и требаа нови социјални згради, кои ќе можат да се доделат на социјлано ранливи категории.
Бојан Бојкоски реплика. Дезинформации. Општина Битола нема направено социјали згради. Тоа што го видовте пред некој ден е инвестиција на АД СИЗ. 
Гаврил Трајковски : Добро директоре ( кон Бојан Бојкоски).
Бојан Бојкоски реплика. Се што кажавте се дезинформации. Се чудам како не си ги познавате надлежностите и некои основни работи што треба да ги знаете за фукцијата што ја вршите.
Предлог од Бојан Бојкоски: 
Член 4
Се задолжува новиот сопственик да ги реконструира постоечките објектите во рок од 2 години од продажбата согласно детален урбанистички план.
                                                Член 5
Доколку не ја заврши градбата во овој рок, договорот да биде раскинат. 
                                                Член 6  
Оваа Одлука влегува во сила со денот на објавување во “Службе Гласник” на Општина Битола.
Предлогот ставен на гласање и гласан со 27 гласа ЗА и 2 гласа Против.

Одлука за продажба на недвижни ствари во сопственост на Општина Битола со електронско јавно наддавање, беше ставена на гласање и усвоена со 27 гласа ЗА и 2 гласа Против.
                                       
					21.
Одлука за комунален ред на Општина Битола, беше ставена на гласање и усвоена со 24 гласа ЗА и 5 гласа Воздржани.
					
                                                   22.
Иницјатива за доделување на финансиска награда на вработените во Територијалната противпожарна единица, за нивното особено залагање и максимално ангажирање во гаснењето пожарите и справувањето со огнената стихија, беше ставена на гласање и усвоена едногласно со 29 гласа ЗА.

					23.
Решение за давање согласност на Одлуката за утврдување на цените за користење на објектот Е24-полигон, беше ставено на гласање и усвоено со 23 гласа ЗА и 6 гласа Воздржани.

					24.
  Решение за давање согласност на Одлуката за утврдување на електронски и друг отпад од ОЈУ Отворен граѓански универзитет за доживотно учење “Крсте Мисирков” Битола, беше ставено на гласање и усвоено едногласно со 29 гласа ЗА.

					25.
[bookmark: _Hlk181262754]Годишна програма за работа за 2025 година на ОЈУ Отворен граѓански универзитет за доживотно учење „Крсте Мисирков” Битола,беше ставена на гласање и усвоена едногласно со 29 гласа ЗА.

					26.
Изветител и Претседател на Комисија за мандани прашања, избори и именувања, Борче Корлевски, го поднесе следниот извештај по разгледувањето на материјалот по точките 26, 30, 32, 31, 37 и 38 од дневниот ред и дискусијата Комисијата се произнесе 
· Се разрешува членот Ангелка Диневска од училишниот одбор на СОУ “Јосип Броз Тито” Битола. 
· Се разрешува членот Владо Атансовски од Управен одбор на  ЈОУДГ “Мајски Цвет” Битола, а се назначува Кристина Велјановска.
Овие две точки Комисијата ги гласаше со 3 гласа ЗА. 
По однос на точката за формирање на Иницјативен локален одбор на млади едногласно се донесе одлука на Комисија за мандатни прашања, избор и именување, трите уредно доставени апликации да бидат прифатени само едната која не исполнува услови да биде одбиена и повторно да биде распишан јавен повик до комплетирање на истиот.
За работното тело ќе се дебатира кога ќе дојде точката на дневен ред.
· Се разрешува Горан Исков од член во Управниот одбор на ЈОУДГ “Мајски Цвет” – Битола.
· Се разрешува Марија Шамоска - Буџакоски од член во Управен одбор во КИЦ – Битола.
· Од претсваници од Советот на родители во Управен одбор на ЈОУДГ “Естреја Овадија Мара” се разрешуваат Лилјана Корлевска и Благој Лазаров а се назначуваат Деспина Цоневски и Марија Анѓелковска -  Ѓоргиевска.
Првите две точки Комисијата гласаше со 4 гласа ЗА, а за последната со 3 гласа ЗА и еден се измеа од гласање.

Решение за разрешување и именување на член во Училишниот одбор на СОУ „Јосип Броз Тито” Битола, беше ставено на гласање и усвоено едногласно со 29 гласа ЗА.

					27.
Решение за давање согласност на Одлуката за отпис и расходовање на основни средства – компјутери и компјутерска техника на ООУ „Кирил и Методиј” Битола, беше ставено на гласање и усвоено едногласно со 29 гласа ЗА.
					28.
Решение за давање согласност на Одлуката за отпис и расходовање на основни средства – неупотребливи учебници на ООУ „Кирил и Методиј” Битола, беше ставено на гласање и усвоено едногласно со 29 гласа ЗА.

				            29.
Известител од Комисијата за статут и прописи, Мирјана Захариевска Ралевска го поднесе следниот извештај по разгледувањето на материјалот по точката 29 од дневниот ред и дискусијата Комисијата се произнесе со 3 гласа ЗА.

Решение за давање согласност на Статутарната одлука за дополнување на основен Статут на ООУ„Стив Наумов” Битола, беше ставено на гласање и усвоено едногласно со 29 гласа ЗА.



					 30.
Решение за разрешување и именување член во Управен одбор на ЈОУДГ „Мајски Цвет” Битола, беше ставено на гласање и усвоено едногласно со 29 гласа ЗА.
					31.
Решение за разрешување и именување на претставникот од родителите на деца во Управниот одбор на ЈОУДГ „Мајски Цвет” Битола, беше ставено на гласање и усвоено едногласно со 29 гласа ЗА.

					32.
Известител и Претседател на Комисја за мандатани прашања, избори и именувања, Борче Корлевски, го поднесе следниот предлог : од општинската администрација Владимир Прчков – инспектор за сообраќај и Жанета Ангелевска – помлад соработник, од советниците се предлагаат : Марица Тодоровска – ВМРО-ДПМНЕ, Борче Корлевски – СДСМ, Гаврил  Трајковски – Левица и Алмир Адемовски – ПОИНАКУ.
Габриела Илиевска прашање. Вкупно колку членови прочитавте? Шест мора да има уште еден да биде непарен.
Борче Корлевски продолжи. Елизабета Тодоровска како седми член.
Габриела Илиевска збор. Имаше два предлози од кои едниот беше во Работното тело да има 2 претсавници од Здружението на таксисти, без право на глас, но на секој закажан состанок на ова Работно тело да бидат контактирани и да присуствуваат. А вториот предлог е во Одлуката да се вметне член кој ќе гласи : Во рок од 15 дена од оваа Седница Работното тело да одржи состанок и да се изјасни по однос иницјативата што ја има изгласано овој Совет.
Габриела Илиевска. Прво се гласа предлогот со лица кој ќе партицишпираат во Работното тело.                             
Предлог ставен на гласање и едногласно изгласан со 29 гласа ЗА
Габриела Илиевска. Предлог да се вклучат 2 претсавници од Здружението на таксисти во Работното тело без право на глас.
Предлогот ставен на гласање и едногласно изгласан со 29 гласа ЗА. 
Габриела Илиевска. Работното тело да се состане за 15 дена од денеска и да се изјасни со иницјативата.                                      
Предлогот ставен на гласање и едногласно изгласан со 29 гласа ЗА.

Решение за формирање на работно тело кое ќе работи на утврдување на оправданоста за измена на тарифата за авто такси превозот на територија на Општина Битола, беше ставено на гласање и усвоено едногласно со 29 гласа ЗА.

    
					33.
Бојан Бојкоски збор. Инфо за јавноста дека оваа измена пред се се работи за угостителските објекти кои се лоцирани на Широк Сокак – започна Бојкоски. Го напомена и работното тело кое беше форимирано и го наброја составот, кое беше формирано за да работи на оваа проблематика. За заедничко решение е изнајдена оваа измена додека не се изработи новата Програма за поставување на урбана опрема која со голема надеж дека ќе биде готова во 2025 година.
Габриела Илиевска збор. Се убаво колега само треба да бидете искрен и да кажете дека еден месец уназад се прави терор врз угостителите и се обвинува овој Совет дека нема да изгласа нншто во нивна полза. А општинската администрација половина час пред Седница да достави материјали и барање, кое се поклопи со предлогот на колешката Анастасија.Треба јавно, јасно и гласно да се каже вистината, дека денес половина час пред Седницата се достави а зошто претхондо не никој не знае.
 
Одлука за продолжување на временската важност за поставување на урбана опрема наведена во Осумнаесеттата измена и дополнување на Програмата за поставување на урбана опрема на јавни површини на подрачјето на Општина Битола, беше ставена на гласање и усвоена едногласно со 29 гласови ЗА.
				          34.
Иван Чулаковски процедурално. Ова на Комисија некој да ни го образложи може? Како ќе функционира ова дали има трошоци и ред други работи?
Габриела Илиевска. Ова е стигнато пред Седница и е побарано како дополнителна точка. Не знам да Ви одговорам и јас сакам одговор на истите прашања. Општинската администрација да си викне претставник да ја образложи точката.

Пауза 15 минути.

            Иван Чулаковски збор. Ист или сличен ваков софтвер беше понудено кај Градоначалникот уште на почетокот на нашите мандати, но очигледно Градоначалникот тогаш немаше интерес. Да бидеме конструктивни и мислиме дека ова е добро за јавниот превоз и за граѓаните ќе дадеме поддршка на оваа иницјатива.
Одлука за примање на донација - техничко решение за следење на движењето на  автобусите на Општинскиот линиски превоз од страна на корисниците од Здружение на граѓани „РОТАРИ КЛУБ БИТОЛА“, беше ставена на гласање и усвоена едногласо со 28 гласа ЗА. 

                                                                        35.
	Директорот на ЈППЈЛП образложува по однос на точка 35 и 36 од дневниот  ред затоа што се тесно поврзани. Ги кажа измените кои се даваат како предлог да влезат во ценовниците и новите ставки кои сакаат да ги вметнат и оправданите причини за предложените измени и надополнувања.
	Габриела Илиевска. Ви Благодарам директоре многу податоци наеднаш.
	Алмир Адемовски збор. За точки на деневен ред за кој материјалите се пратени во текот на вчерашниот ден кои се обемни имаме краток период за анализа. ПОИНАКУ ќе бидат воздржани со оправдување за немање време за детални анализи и елаборирање на тематиката.
	Петар Николовски имаше прашања за воведување на манипулативен трошок и дали истиот ќе важи и за јавното претпријатие и за корисниците на  услугите?! На што доби потврден одговор.

Решение за давање согласност на Одлуката за дополнување на Ценовникот на услуги за подигање и пренесување на непрописно паркирани возила и возила кои го попречуваат безбедното движење во сообраќајот, хаварисани возила и приколки и нивно чување на ЈППЈЛП Битола, беше ставено на гласање и усвоено со 25 гласа ЗА и 3 гласа Воздржани.

					      36.
Решение за давање согласност на Одлуката за утврдување на цени на услуги и  надоместоци на јавните паркиралишта во Општина Битола на ЈППЈЛП Битола, беше ставено на гласање и усвоено со 25 гласа ЗА и 3 гласа Воздржани.
					        37.
Решение за разрешување на член во Управниот одбор на Културно Информативен Центар – Битола, беше ставено на гласање и усвоено едногласно со 28  гласа ЗА.
                                                            38.
Решение за разрешување и именување на претставници од Советот на родители во Управниот одбор на ЈОУДГ „Естреја Овадија Мара“Битола, беше ставено на  гласање и усвоено едногласно со 27 гласа ЗА и 1 Советник се иззема од гласање.
                                                            39.
Барање за оправданост на отсуство од три седници на советот по ред од членот на Советот на Општина Битола – Мерита Исмајловска, беше ставено на гласање и усвоено едногласно со 28 гласа ЗА. 

                                                            40.
Претставник од ЈКП Водовод Битола ја образложи точката која е за финансискиот план на ЈКП Водовод Битола и кажа параметрите по кои се води јавното претпријатие и аналитичкиот приод на остварени резултати.
Габриела Илиевска прашање. Доколку сега се изгласа финансискиот план што можете да спроведете што не сте можеле досега?
Претставник на ЈКП Водовод. Ќе се намалата режиските трошоци за вработените кои се на определено т.е преку агенција ќе се вработат ќе добијат статус на неопределено време.
Борче Корлевски прашање. На оваа Седница се донесе Одлука во која авансно ќе бидете исплатени ќе смени нешто тоа во финансискиот план? По што претавникот одговараше какви се палновите и намери на претпријатието врз основната дејност на ЈКП Водовод.
Алмир Адемовски прашање кое се однесуваше само на агенциските вработувања во колкав број се и дали со тоа се намалуваат трошоците и се решава статусот на ангажираните лица, на кое потвдрно беше одговорено од претставникот.
Дискусијата која продолжи беше повеќе со прашања и одговори. Одговори поставуваа советниците а одговорите ги даваа претставникот и директорот на ЈКП Водовод. Прашањата воглавно беа за вработувањата, трошоците и состојбата на претпријатието.
Габриела Илиевска. Потсетување, според член 44 од Законот за локална самоуправа тие што имаат конфликт на интереси не треба да гласаат.( во два наврати напоменато). 
Габриела Илиевска. Ова го правам, зошто Ве гледам дека гласате.
 
Финансиски план за работа на ЈКП Водовод Битола за 2024 година, беше ставен на гласање и усвоен со 16 гласа ЗА, 7 гласа Против и 5 гласа Воздржани.




 

Седницата заврши во 19,05 часот.
Седницата се снимаше на аудио касети и по нив се водат забелешки.
Седницата ја обработи Васка Арсовска Цветаноски.










Бр.09-134/2                                                                           ПРЕТСЕДАТЕЛ
08.11.2024год.                                                      на Советот на Општина Битола
 Б и т о л а                                                                        Габриела Илиевска            

